ФК Арис (Солун)

ФК „Арис“ в Солун е сред най-големите гръцки футболни отбори. Основан е на 25 март 1914 г. Цветовете му жълто и черно, представляват цветовете на Византия. Тимът е ставал 3 пъти шампион и 1 път е печелил Купата на Гърция. Отборът е наречен на Арес – гръцкия бог на войната. „Арис“ е сред 5-те най-подкрепяни клуба в Гърция. История Създаден е през 1914 г. Цветовете на отбора са жълто и черно, напомнящи на Византия, а клубът е кръстен на Арес – богът на войната, чийто образ е представен в емблемата. Арис е създаден от група от 22 млади приятели в кафене в района на Вотси на 25 март 1914 г. Това е било вдъхновено от двете Балкански войни от 1912 – 1913 г., когато Гърция воюва срещу Османската империя преди да се влезе във война с България. В гръцката митология Арис е божество, което е в противоречие с Херкулес. В началото клубът се намира на територия в близост до Арката и гробницата на Галерий, но след присъединяването на два малки футболни клуба през 1919 и 1921 г., той е преместен в близост до ул. "Флеминг”. Първият официален мач на тима е през 1923 г. срещу друг солунски клуб Мегас Александрос. Тази година отбелязва и първата си титла, след като Арис е обявен за регионален шампион на Македония, нещо, което се повтаря през следващата година. Неговата първа национална титла е през 1928 г. В ранния период на гръцкия футбол, поради липсата на професионална лига имало три малки лиги в Атина, Гръцка Македония и Пирея. Победителите в трите турнира играят помежду си за да определят шампионът на страната. Арис завършва 14 пъти първи в Солун и успява да спечели първата си титла през 1928, когато побеждава атинския първенец Атромитос два пъти, както и един път пирейския Етникос. През тази година дебют прави и най-важният играч на отбора Клеантис Викелидис. Втората титла печели през 1932, надигравайки Олимпиакос и Панатинайкос. Последната титла е през 1946 г., единственото първенство по време на гръцката цивилна война, надигравайки Олимпиакос и АЕК Атина. От основаването на Алфа Етники, отборът не е печелил титла, въпреки че завършва с равни точки с Олимпиакос през 1980 г., но Арис губи решителната среща. Арис успява да задържи позицията си на силен отбор, класирайки за европейските турнири. След 80-те години клубът регистрира спад, а финансови проблеми тогава водят до изпадането на отбора два пъти – през 1997 и 2005 г. Но след връщането си и двата пъти успява да се класира за Европа. Играчи с най-много попадения (и мачове): Динос Куис – той е най-добрият играч в историята, носил фланелката на Полузащитник, играе за жълто-черните между 1975 и 1991 година. Вкарал е 141 гола в 473 мача за тима. Той е и рекордьор по изиграни срещи за Арис. Александрос Алексиадис – е друга звезда на Арис през периода 1963 – 1975. Той е на второ място в голмайстори списък на Арис, след като вкарва 127 гола в 301 мача за клуба. Фенове Клубът е 5-ият най-подкрепян в страната, има много фенове, най-вече в Беломорска Тракия и Македония. Тяхното съперничество е с местните ПАОК и Ираклис, както и с атинските Олимпиакос, Панатинайкос и АЕК. Приятелски отношения се поддържат с привърженици на Борусия, Сент Етиен и Ботев Пловдив. Най-голямата организация на привърженици на отбора се нарича SUPER 3, а другата голяма групировка е "Йеролохитес" и е с подчертано радикален политически уклон. Ултрасите на "Арис" са разположени на южната трибуна на клубния стадион "Клеантис Викелидис". Във финала за Националната купа на Гърция през 2010 година срещу "Панатинайкос" в Атина се изсипват 25 000 жълто-черни, което се счита от специалистите за най-голямата футболна миграция в Гърция. Успехи Национални: „Гръцка Лига:“ Шампион (3): 1927/28, 1931/32, 1945/46 Вицешампион (2): 1929/30, 1979/80 Бронзов медалист (11): 1930/31, 1932/33, 1937/38, 1948/49, 1952/53, 1968/69, 1973/74, 1978/79, 1980/81, 2020/21, 2021/22 Купа на Гърция: Носител (1): 1969/70 Финалист (9):1931/32, 1932/33, 1939/40, 1949/50, 2002/03, 2004/05, 2007/08, 2009/10, 2023/24 „Бета Етники/Футболна лига (Гърция):“ Шампион (1): 1997/98 Вицешампион (1): 2017/!8 Бронзов медалист (1): 2016/!7 „Гама Етники/Футболна лига 2:“ Шампион (1): 2015/16 Неофициални: Купа на Велика Гърция: Носител (1): 1970/71 Известни футболисти Клеантис Викелидис Йордан Богданов Траянос Делас Динос Куис Авраам Пападопулос Рубен Паласуелос Тони Калво Себастиан Абреу Мончу Български футболисти Костас Исакидис: - 1975/78 - (58 мача – 7 гола) Павел Панов: - 1981/82 - (25 мача – 0 гола) Валентин Игнатов: - 1991/92 - (26 мача – 4 гола) Валери Вълков: - 1991/92 - (14 мача – 0 гола) Владко Шаламанов: - 1991/92 - (30 мача – 3 гола) Известни треньори Ектор Купер Иван Вуцов Добромир Жечев Апостол Чачевски Алън Пардю Кирил Симеонов Душан Баевич Яцек Гмох Източници